**ΕΓΓΡΑΦΗ ΝΕΩΝ ΜΕΛΩΝ ΣΤΗ ΛΕΣΧΗ ΑΞΙΩΜΑΤΙΚΩΝ Λ.Σ**

Σύμφωνα με το Καταστατικό της Λέσχης Αξιωματικών Λιμενικού Σώματος τα Μέλη της κατανέμονται στις ακόλουθες κατηγορίες:

α) Ιδρυτικά μέλη

β) Τακτικά μέλη

γ) Επίτιμα μέλη

δ) Ναυτιλιακοί εταίροι

ε) Φίλοι του Λιμενικού Σώματος και της Λέσχης Λ.Σ.

* Ιδρυτικά Μέλη της Λέσχης είναι εκείνοι που υπέγραψαν το Πρακτικό ιδρύσεως της Λέσχης Λ.Σ. την 20η Δεκεμβρίου 1981 και το αρχικό Καταστατικό της, εκτός εκείνων που τυχόν διεγράφησαν.
* Τακτικά μέλη γίνονται οι εν ενεργεία και οι εν αποστρατεία Αξιωματικοί του Λιμενικού Σώματος, ύστερα από έγγραφη δήλωσή τους και σχετική πράξη Διοικητικού Συμβουλίου
* Επίτιμα μέλη ορίζονται με απόφαση του Διοικητικού Συμβουλίου, πρόσωπα που λόγω της δραστηριότητάς τους γενικά κρίνονται άξια της τιμής αυτής.
* Οι ναυτιλιακοί εταίροι ορίζονται με απόφαση του Διοικητικού Συμβουλίου ανάμεσα σε άτομα με εξαιρετική ναυτιλιακή, επιστημονική, κοινωνική ή ναυταθλητική δραστηριότητα.
* Ως μέλη **«φίλοι του Λιμενικού Σώματος και της Λέσχης Αξιωματικών Λ.Σ.»** γίνονται δεκτοί ιδιώτες που αγαπούν το Λιμενικό Σώμα ή έχουν υπηρετήσει σε αυτό ως ναύτες ή έφεδροι Λιμενοφύλακες, Αξιωματικοί Ε.Δ. & Σ.Α. (εε & εα), καθώς και Αξιωματικοί του Εμπορικού Ναυτικού, αφού προταθούν από δύο μέλη του Διοικητικού Συμβουλίου.